Samtök fyrirtækja í sjávarútvegi segja það talnaleikfimi að benda á 92 földun , eða 341 milljarða króna hækkun eiginfjár sjávarútvegsfyrirtækja frá árinu 2008 sem rök fyrir hækkun veiðigjalds . Það ár hafi eigið fé atvinnugreinarinnar , á föstu verðlagi ársins í fyrra , verið neikvætt um tæplega 87 milljarða króna . Nærtækara væri að miða við árið 2002 , en síðan þá hefur eigið fé fyrirtækja í greininni þrefaldast , það er úr 128 milljörðum króna í 341 milljarð króna árið 2018 . Segir í samantekt á vef félagsins að þarna blasi við önnur mynd og svo skipti samhengið máli , og nærtækt að spyrja hvað hafi verið að gerast á öðrum sviðum viðskiptalífsins á sama tíma . Þá segir : „ Ef viðskiptahagkerfið er skoðað í heild sinni , án sjávarútvegs , [ 1 ] sést að hlutfallsaukningin var meiri þar en í sjávarútvegi , eða tæplega sexföld – úr 502 milljörðum króna árið 2002 í um 2.950 milljarða króna árið 2018 . “ Jafnframt benda samtökin á að teknu tilliti til fjölgunar fyrirtækja í öðrum greinum en fækkun í sjávarútvegi , þá þrefaldist eigið fé á hvert fyrirtæki í greininni meðan það fjórfaldist í viðskiptahagkerfinu á sama tíma . Segja samtökun að þegar betur sé að gáð sé staða og þróun á eigin fé sjávarútvegsfyrirtkja á svipuðu róli og hjá öðrum fyrirtækjum og styðji því á engan hátt kröfuna um hærra veiðigjald .